Dubay Möcüzə bağı

Dubay Möcüzə bağı (Dubai Miracle Garden) — Birləşmiş Ərəb Əmirliklərinin Dubay şəhərində çiçək bağı. Bağ 2013-cü ildə istifadəyə verilmişdir. 72.000 kv. m.-dən (780.000 kv. fut) çox ərazini əhatə edir və 50 milyondan çox çiçək və 250 milyon bitkisi olması onu dünyanın ən böyük çiçək bağçasına çevirir.

2015-ci ilin aprel ayında bağ Garden Tourism Award tərəfindən Mosel Mükafatına layiq görüldü.

 İnkişafı 
İlk möcüzə bağı layihəsinin konsepsiyası Dubailand və Dubai Properties Group arasında razılaşma əsasında formalaşıb. Layihənin inkişafı iordaniyalı iş adamı Abdel Naser Rahhalın rəhbərlik etdiyi Akar Landscaping and Agriculture Company  ilə müqavilə əsasında tamamlandı. Layihənin dəyəri 40 milyon AED (11 milyon ABŞ dolları) olaraq qiymətləndirilmişdir.

Birinci mərhələnin inkişafı iki ay çəkdi və buna 400 işçi tələb olundu. Layihənin ikinci hissəsi 2013-cü il iyunun ortalarında başlayıb və oktyabrda başa çatdı.https://web.archive.org/web/20180826004944/http://gulfconstructionworldwide.com/news/15607_Work-on-Miracle-Garden-Phase-Two-begins.html Buraya çiçəkli saat, kəpənək bağı, satış mağazaları və məscid daxildir. Adətən ən ətirli və rəngarəng çiçəkləri nümayiş etdirir, 120 çeşidi olan 150 milyondan çox çiçək, o cümlədən bəziləri heç vaxt Körfəz bölgəsində becərilməmişdir.

 Fəaliyyəti 
Dubay Möcüzə bağı ümumiyyətlə hər il oktyabrdan aprel ayına qədər fəaliyyət göstərir, maydan sentyabr ayına qədər bağlıdır. Bağ hər gün səhər saat 9-dan axşam 9-a qədər, bazar ertəsindən cümə gününə qədər, həftə sonları (şənbə və bazar) və bayram günlərində isə səhər saat 9-dan axşam 23.00-a qədər açıq olur. Bağ yalnız gecə bağlandıqdan sonra suvarılır.

 Dubay Kəpənək bağı 
2015-ci ildə Dubay Möcüzə bağında dünyanın ən böyük və regionda ilk qapalı kəpənək bağı və 26 növdən 15.000-dən çox kəpənək üçün sığınacaq olan Dubay Kəpənək bağı açıldı.

 Ginnesin Rekordlar kitabı 
Dubay Möcüzə bağı 2013-cü ildə dünyanın ən böyük gül bağı elan edildi və Ginnesin Rekordlar Kitabına daxil oldu.

 İstinadlar 

 Xarici keçidlər 


Kateqoriya:Dubay
Kateqoriya:BƏƏ bağları